Jan Otto Risebrobakken

Jan Otto Risebrobakken (født 15. oktober 1970) er en norsk næringslivsmann og tidligere politiker (H).

Han har siden 2008 vært direktør for næringspolitikk i Storebrand, hvor han var informasjonssjef 2006–2007. Før dette var han politisk rådgiver for Høyres stortingsgruppe 1998–2001, politisk rådgiver i Sosialdepartementet 2001–2003, statssekretær i samme departement 2003–2004 samt statssekretær i det sammenslåtte Helse- og omsorgsdepartementet 2004–2005. Risebrobakken har også vært politisk sekretær i Hordaland Høyre og Unge Høyres Landsforbund.

Risebrobakken er cand.polit. med hovedfag i sammenlignende politikk fra Universitetet i Bergen fra 1997, med oppgaven Union uten ankerfeste? Offentlig opinion og Maastricht-traktaten i Frankrike, Storbritannia og Tyskland.

Referanser

Eksterne lenker 
 

Statssekretærer fra Høyre
Politiske rådgivere fra Høyre
Tillitsvalgte i Unge Høyre
Norske kommunikasjonsfolk
Norske statsvitere
Personer tilknyttet Storebrand
Alumni fra Universitetet i Bergen
Personer fra Bergen kommune